open-index/open-wikipedia-markdown huggingface dataset:
নওয়াদা লোকসভা কেন্দ্র

**নয়াদা লোকসভা কেন্দ্র**টি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নয়াদা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-

; বড়বিঘা বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; রাজুলি বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। 
; হিসুয়া বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; নয়াদা বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; গোবিন্দপুর বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; বর্ষালীগঞ্জ বিধানসভা কেন্দ্র
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।

## নয়াদা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন লোক জন শক্তি পার্টি-এর শ্রী চন্দন সিং।

## আরও দেখুন
* বিহারের লোকসভা কেন্দ্রের তালিকা
## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/
## বহিঃসংযোগ

* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:বিহারের লোকসভা কেন্দ্র
গোস্ট (২০১৯-এর চলচ্চিত্র)

***গোস্ট*** হচ্ছে ২০১৯ সালে মুক্তিপ্রাপ্ত ভারতীয় ভৌতিক চলচ্চিত্র যেটি পরিচালনা এবং রচনা করেছেন বিক্রম ভাট এবং প্রযোজনা করেছে বাসু ভগনানী প্রোডাকশন। লোনর‍্যাঞ্জার প্রোডাকশন দ্বারা নির্মিত এই চলচ্চিত্রে সানায়া ইরানী এবং শিবম ভরগব মুখ্য চরিত্রে অভিনয় করেছেন। এই চলচ্চিত্রটির কাহিনী কর্ণ খান্নাকে (শিবম ভরগব দ্বারা অভিনীত) ঘিরে; যিনি হচ্ছেন ভারতীয় বংশোদ্ভূত যুক্তরাজ্যে বসবাসরত একজন রাজনীতিবিদ, তিনি তাঁর স্ত্রীকে হত্যার অভিযোগে অভিযুক্ত হয়েছেন। তিনি তার আইনজীবীকে বলেছিলেন যে, একটি আত্মা এই হত্যাকাণ্ড করেছে এবং তার বিচার হওয়া উচিত। ২০১৮ সালের নভেম্বর মাসে, লন্ডনে এই চলচ্চিত্রের মূল শুটিং শুরু হয়েছিল। ২০১৯ সালের ১৮ই অক্টোবর তারিখে এই চলচ্চিত্রটি মুক্তি পেয়েছিল।

## অভিনয়ে
* সানায়া ইরানী – প্রতিরক্ষা আইনজীবী সিমরন সিং
* শিবম ভরগব – করণ খান্না
* ক্যারলিন উইল্ড – রাশেল
* গ্যারি হিরন – বিচারক ফ্রান্সিস ডি'জুজা
* বিক্রম ভাট – ডাক্তার সিং, সিমরনের বাবা

## উৎপাদন
এই চলচ্চিত্রটি একটি সংবাদপত্রের নিবন্ধের ওপর ভিত্তিতে তৈরি করা হয়েছে, যেখানে ব্রিটিশ আদালত আত্মার সাথে যুক্ত একটি বিষয়ে বিচারের অনুমতি দিয়েছিল। এই চলচ্চিত্রটির মূল শুটিং ২০১৮ সালের ১৭ই নভেম্বর আরিখে শুরু হয়েছিল।

## বিপণন এবং মুক্তি
এই চলচ্চিত্রটির প্রথম পোস্টার ২০১৯ সালের ১৭ই সেপ্টেম্বর তারিখে প্রকাশ করা হয়েছিল। চলচ্চিত্রটির প্রথম ট্রেলার পূজা এন্টারটেইনমেন্ট দ্বারা ২০১৯ সালের ২৩শে সেপ্টেম্বর তারিখে উন্মোচন করা হয়েছিল। দ্বিতীয় ট্রেলার ২০১৯ সালের ১১ই অক্টোবর তারিখে প্রকাশিত হয়েছিল।

## সাউন্ডট্র্যাক

এই চলচ্চিত্রের সঙ্গীত রচনা করেছেন নাঈম-সাবির, সঞ্জয়-দর্শন, অর্ক প্রভু মুখার্জি, সোনাল প্রধান এবং বিনয় রাম তিওয়ারি এবং লিখেছেন শাকিল আজমি, সঞ্জয়-দর্শন, অর্ক প্রভু মুখার্জি, সোনাল প্রধান এবং রাশমি বিরাগ।

## তথ্যসূত্র

## বহিঃসংযোগ
*
* বলিউড হাঙ্গামায় গোস্ট

বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:২০১৯-এর ভৌতিক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় লোমহর্ষক চলচ্চিত্র
বিষয়শ্রেণী:ভারতীয় রোমাঁচকর চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:ইংল্যান্ডের পটভূমিতে চলচ্চিত্র
বিষয়শ্রেণী:ভারতীয় ভূতের চলচ্চিত্র
বিষয়শ্রেণী:সাংবাদিকতা অভিযোজিত চলচ্চিত্র
বেইলে উর্তি

**বেইলে উর্তি** বা **উটি** (বৈজ্ঞানিক নাম: *Chagunius baileyi*) এক প্রজাতির মাছ। যা সিপ্রিনিড পরিবারের ও *[[উর্তি|চেগুনিয়াস]]* বর্গের অন্তর্ভুক্ত। এটি মায়ানমার, এবং থাইল্যান্ড-এর সালোয়ান এবং সিতুয়াং নদীতে পাওয়া যায়।

## আরও দেখুন
* নিকোলসের উর্তি
* দেশি উর্তি
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

## বহিঃসংযোগ
*

বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:১৯৮৬-এ বর্ণিত মাছ
কিরগিজস্তানের জাতীয় প্রতীক

**[[কিরগিজস্তান|কিরগিজস্তানের]] জাতীয় প্রতীকটি** বৃত্তাকার যার বেশিরভাগ ক্ষেত্রে হালকা নীল রং বিদ্যমান। এই প্রতীকটি ২০১৬ সালে গৃহীত হয়েছিল।

## বিবরণ
নীল রং কিরগিজ জাতির সাহস এবং উদারতার প্রতীক হিসাবে পরিচিত। এই নীল রং কাজাখস্তানের জাতীয় পতাকাতেও ব্যবহার করা হয়েছে। কোর্ট অব আর্মটিতে বাম ও ডান দিক থেকে যথাক্রমে গম এবং তুলার বক্রমালা বিদ্যমান। প্রতীকের উপরের অংশে দেশের নাম কিরগিজ ভাষায় "Кыргыз Республикасы" (*Qırğız Respublikası*) প্রদর্শিত হয়।

প্রতীকের মাঝখানে থিয়েন শান পর্বতমালার অনুলিপি বিদ্যমান। তার নিচের ক্ষেত্রে একটি পর্বতমালার বিস্তৃত ছবি (প্যানারোমা) রয়েছে। প্রতীকের সবচেয়ে উপরে একটি উদীয়মান সূর্য রয়েছে যা থেকে চল্লিশটি সূর্য কিরণরশ্মি বের হচ্ছে। এই চল্লিশটি রশ্মি কিরগিজস্তানের চল্লিশটি প্রধান গোত্রের নির্দেশ করে। কেন্দ্রীয় অঞ্চলে একটি বাজপাখি রয়েছে যা নিজের ডানার দিকে আক্রমণাত্মকভাবে তাকিয়ে আছে। বাজ পাখির ডানার উপরে পাহাড়ের বিস্তৃত চিত্রটি অবস্থান করছে। বাহ্যিকভাবে মনে হয় পাহাড় ও সমুদ্রটি বাজ তার ডানায় ধারণ করছে।

## ইতিহাস
বাম|থাম্ব|177x177পিক্সেল| সোভিয়েত ইউনিয়নের অধীনে স্বাধীন কিরগিজস্তানের কোর্ট অব আর্ম (১৯৯১ সালের ৩১ আগস্ট থেকে ৩ জানুয়ারী ১৯৯৪ পর্যন্ত)

সোভিয়েত ইউনিয়ন (ইউএসএসআর) থেকে স্বাধীনতা লাভের আগে অন্যান্য সোভিয়েত প্রজাতন্ত্রের মতো কিরগিজস্তানেরও একটি জাতীয় প্রতীক বা কোট অব আর্ম ছিল। কিন্তু অন্যান্য সোভিয়েত উত্তর প্রজাতন্ত্রগুলিতে যেসব জাতীয় প্রতীক ব্যবহার করা হয় তা অক্টোবর বিপ্লবের পূর্বাভাস দেয় না কিন্তু কিরগিজস্তানের জাতীয় প্রতীকটি অক্টোবর বিপ্লবের কিছু নিদর্শন বহন করে। কাজাগিস্তানের বর্তমান জাতীয় প্রতীকটি সোভিয়েত ইউনিয়নের যেসব প্রতীকী উপাদান আজও বহন করে চলছে সেগুলো হল-
*গম, 
*তুলা, 
*উদীয়মান সূর্য এবং 
*তিয়ান শান।

## আরও দেখুন

* কিরগিজস্তান পতাকা

বিষয়শ্রেণী:জাতীয় প্রতীক
মোরশেদ মিশু

**আব্দুল্লাহ আল মোরশেদ** যিনি **মোরশেদ মিশু** নামেও পরিচিত (জন্ম ২৯শে জুলাই,১৯৯৩) একজন বাংলাদেশী কার্টুনিস্ট, প্রচ্ছদশিল্পী, চিত্রশিল্পী ও দেয়ালচিত্র/গ্রাফিতি শিল্পী। তিনি একজন কার্টুনিস্ট যিনি জাতীয় ও আন্তর্জাতিকভাবে তাঁর আঁকা কার্টুনের জন্য ইন্টারনেট এবং মুদ্রণ মাধ্যম - উভয় ক্ষেত্রেই জনপ্রিয়। তিনি উন্মাদ-এর সহকারী সম্পাদক। তিনি ২০১৯ সালে *ফোর্বস ম্যাগাজিনের* এশিয়ার ৩০ অনূর্ধ্ব ৩০ তালিকায় স্থান পেয়েছে। এছাড়াও তিনি পেটকাটা ষ ধারাবাহিক অভিনয় করেছেন।

## প্রারম্ভিক জীবন
মোরশেদ মিশু ১৯৯১ সালের ২৯ জুলাই ঢাকা ক্যান্টনমেন্ট এলাকার ইব্রাহীমপুর আদর্শপল্লীতে জন্মগ্রহণ করেন। জন্মের পর তার নাম রাখা হয় আব্দুল্লাহ আল মোরশেদ। তার পিতার নাম মো: আব্দুর রাজ্জাক, তিনি ১৯৭১ সালে মুক্তিযোদ্ধা কমান্ড কাউন্সিলের প্রচার সম্পাদকের দায়িত্ব পালন করেছিলেন। মিশুর মায়ের নীলুফা আক্তার। মিশু তার পরিবারের তিন ভাই, এক বোনের মধ্যে সবার ছোট। মিশু ছোটবেলায় তার মেজো ভাইয়ের নিকট থেকেই কার্টুন আঁকা শিখেছেন।

তিনি প্রাথমিক শিক্ষার জন্য মিরপুরের ইউনিভার্সাল কিন্ডারগার্ডেন ভর্তি হন, এই স্কুলে তৃতীয় শ্রেনী পর্যন্ত পড়াশোনা করেন। এরপর মিরপুর শহীদ পুলিশ স্মৃতি কলেজে ভর্তি হন, এই স্কুল থেকে ২০০৮ সালে মাধ্যমিক পাশ করেন। এরপর ঢাকা বিএন কলেজ থেকে ২০১০ সালে উচ্চ মাধ্যমিক পাশ করেন। এরপর তিনি ইউনিভার্সিটি অব লিবারেল আর্টস বাংলাদেশে কম্পিউটার সাইন্স ইঞ্জিনিয়ারিং বিভাগে ভর্তি হন, তবে তিনি বিশ্ববিদ্যালয় জীবন শেষ করেননি।

মিশু ৯টা জাতীয় এবং ২টা আন্তর্জাতিক কার্টুন প্রদর্শনীতে অংশগ্রহণ করেছেন। তার আকা কার্টুন লন্ডন এবং বার্লিন শহরে প্রদর্শিত হয়েছে। এছাড়াও তিনি বাংলাদেশের বিভিন্ন বইয়ের প্রচ্ছদও তৈরি করে দিয়েছেন।

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:বাংলাদেশী কার্টুন শিল্পী
বিষয়শ্রেণী:ইউনিভার্সিটি অব লিবারেল আর্টস বাংলাদেশের প্রাক্তন শিক্ষার্থী
এয়ারবাস এ৩৫০ এক্সডাব্লিউবি

**এয়ারবাস এ৩৫০ এক্সডব্লিউবি** হলো এক ধরনের বিমান যা ইউরোপীয় মহাকাশ সংস্থা এয়ারবাস দ্বারা নির্মিত৷ এটি দুটি ইঞ্জিন এবং প্রশস্ত দেহের সমন্বয়ে দীর্ঘ পরিসীমাযুক্ত একটি বিমান। ভবিষ্যদ্বাণী করা হয়েছিল যে, বিমানটি প্রথম শ্রেণি, ব্যবসায়িক শ্রেণি এবং অর্থনীতি শ্রেণিতে বা সাধারণভাবে এই ৩ শ্রেণিতে ২৫০-৩৫০ যাত্রী ধরে রাখতে এবং পরিবহন করতে সক্ষম হবে।

## ভেরিয়েন্ট

* এ৩৫০-৯০০ (এ৩৫৯)
এটা হচ্ছে এয়ারবাস এ৩৫০-এর প্রথম মডেল।এর মোট ওজন ২৮০ টন। প্রায় ৩২৫ জন মানুষ উঠতে পারে এই বিমানে।এর উড্ডয়নকাল ১৫০০০ কিলোমিটার। এয়ারবাস এ৩৫০-৯০০ তৈরি করা হয় বোয়িং ৭৭৭ এবং বোয়িং ৭৮৭(৭৭৭-২০০ এবং ৭৮৭-১০) এর সাথে প্রতিদ্বন্দ্বিতা করার জন্য।
** এ৩৫০-৯০০উইএলআর
এর মোট ওজন ২৮০ টন। এর জ্বালানি ধারণ ক্ষমতা ১৪১০০০ থেকে ১৬৫০০০ লিটার পর্যন্ত বর্ধিত করা হয়।এর উড্ডয়নকাল ১৮০০০ কিলোমিটার।
* এ৩৫০-১০০০ (এ৩৫কে)
এটি এয়ারবাস এ৩৫০ এর সবচেয়ে বড় বিমান।এর আসন সংখ্যা ৩৫০-৪১০ জন। এর উড্ডয়নকাল ১৬১০০ কিলোমিটার।

## ডিজাইন
থাম্ব|এ৩৫০ বিক্ষোভকারী কার্বন ফাইবার তাঁতের মতো আঁকা

### সংক্ষিপ্ত বিবরণ
এ৩৫০ এক্সডাব্লুবিটি এয়ারবাস এ৩৮০ এর জন্য তৈরি প্রযুক্তির উপর ভিত্তি করে তৈরি করা হয়েছে এবং এতে একই জাতীয় ককপিট এবং ফ্লাই বাই ওয়্যার সিস্টেমের বিন্যাস অন্তর্ভুক্ত করা হয়েছে।

## গ্যালারি

চিত্র:Singapore Airlines A350-941 (9V-SME) taxiing at Manchester Airport (4).jpg|


## তথ্যসূত্র

বিষয়শ্রেণী:এয়ারবাস বিমান
বিষয়শ্রেণী:নিচু পাখার বিমান
বিষয়শ্রেণী:দ্বৈত-ইঞ্জিন
বিষয়শ্রেণী:২০১৩-এ প্রথম উড়া বিমান
বাহরাইনের সাহিত্য

বাহরাইন সাহিত্যের সমৃদ্ধ ঐতিহ্য রয়েছে। অধিকাংশ প্রতিষ্ঠিত লেখক ও কবিরাই চিরায়ত আরবি শৈলিতে লিখে থাকেন, সমসাময়িক কবিরা যেসকল শৈলি অনুসরণ করেন, তার মধ্যে রয়েছে আলী আল-শারকাই, কাসিম হাদ্দাদ, ইবরাহিম আল-আররায়েদ এবং আহমাদ আল খলিফা। সাম্প্রতিক বছরগুলোতে, পাশ্চাত্য সাহিত্য দ্বারা প্রভাবিত উল্লেখযোগ্য সংখ্যক নবীন কবিরা উঠে আসছে। যাদের অধিকাংশ লেখাই গদ্যকবিতা। এছাড়াও এতে রাজনৈতিক ও ব্যক্তিগত বিষয়ও প্রায়ই সন্নিবেশিত হতে দেখা যায়।    এখানে প্রকাশিত প্রায় সকল কবিতাই আরবিতে। এছাড়াও মাঝে মাঝে হুবহু অনুবাদ ছাড়াই ইংরেজিতে কিছু কবিতা প্রকাশিত হয়।

আলী আল শারগায়ী, একজন বিখ্যাত কালোত্তীর্ণ কবি, যাঁকে বাহরাইনের সাহিত্যের আদর্শ হিসেবে অনেকেই স্বীকার করে নেন।

## ইতিহাস
২০০৪ সালের আগস্টে সাবেক বাহরাইনি সাংবাদিক আলী আল-সাঈদের অতিপ্রাকৃত কাহিনি গ্রন্থ "কুইক্সটিককিউ" প্রথমবারের মতো অনুবাদ ব্যতীত সরাসরি ইংরেজিতে প্রকাশিত হওয়া গ্রন্থ হিসেবে জায়গা করে নেয়। ২০১১ সালের ফাব্রয়ারি মাসে বাহরাইনি লেখক, চিত্রশিল্পী এবং বুদ্ধিজীবীরা মিলিতভাবে মিশরীয় বিপ্লবের সাথে সংহতি ঘোষণা করে একটি ঘোষণাপত্রে স্বাক্ষর করেন।  

### নারী লেখক
বিংশ শতাব্দীতে নারী লেখকরা যখন সাহিত্য রচনা শুরু করেন, কবিতা তাঁদের প্রধান সাহিত্যমাধ্যম ছিল। এমনকি এমনটাও ধারণা করা হয় যে, ১৯২৫ থেকে ১৯৮৫ সালের ভেতর ছয় ভাগের এক ভাগ কবি-ই ছিলেন নারী। তৎকালীন বিখ্যাত লেখিকাদের মধ্যে রয়েছেন ইমান আসিরি, ফাতিমা আল তাইতুন, ফাতহিয়াহ আযলান, হামদা খামিস এবং ফাউজিয়া আল সিনদি

বিংশ সতাব্দীর দ্বিতীয় অর্ধাংশে গদ্য এবং গদ্যকবিতা দেশটিতে বেশ জনপ্রিয়তা লাভ করে, বিশেষত নারীদের ভেতর।১৯৬৯ সালেই নারীরা গদ্য এবং গদ্যকবিতায় অভিষেক ঘটায় হামিদা খামিসের "শাজায়া" (, যার অর্থ **বিস্ফোরিত গোলার তীক্ষ্ম অংশ (শ্রাপনেল)**  দ্বারা। উল্লেখ্য, এটি ছিল খামিসের কবিতা রচনার প্রথম অভিজ্ঞতা। ইমান আসিরি ১৯৬০ এর শেষভাগে দেশটিতে প্রথম গদ্যকবিতা রচনা ও প্রকাশ করেন।
## তথ্যসূত্র

বিষয়শ্রেণী:বাহরাইনের সাহিত্য
খতরোঁ কে খিলাড়ি ৬

***ফিয়ার ফ্যাক্টর: খতরোঁ কে খিলাড়ি ৬*** (এছাড়াও ***ফিয়ার ফ্যাক্টর: খতরোঁ কে খিলাড়ি ডর কা বকব্লাস্টার রিটার্নস*** নামেও পরিচিত) এন্ডেমল শাইন ইন্ডিয়া দ্বারা প্রযোজিত ভারতীয় শারীরিক কসরতভিত্তিক আপাতবাস্তব টেলিভিশন অনুষ্ঠান খতরোঁ কে খিলাড়ির ষষ্ঠ মৌসুম ছিল। দক্ষিণ আফ্রিকায় ধারণ করা এই মৌসুমটি ২০১৫ সালের সালের ৭ই ফেব্রুয়ারি তারিখে শুরু হয়ে সালের ১২ই এপ্রিল তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় চলচ্চিত্র পরিচালক রোহিত শেট্টি পূর্ববর্তী মৌসুমের মতো এই মৌসুমেও উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা আশীষ চৌধুরী জয়লাভ করেছেন, অন্যদিকে মেয়াং ছাং এবং মুহাম্মদ ইকবাল খান যথাক্রমে প্রথম এবং দ্বিতীয় রানার-আপ হয়েছেন।

## বিন্যাস
এই অনুষ্ঠানের মূলভাবটি হচ্ছে চরম চ্যালেঞ্জিং পরিস্থিতিতে প্রতিযোগীদের শারীরিক এবং মানসিক শক্তি পরীক্ষা করা। সাধারণত অভিনয়শিল্পী, মডেল অথবা খেলোয়াড়দের মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

প্রতিটি মৌসুম ভারতের বাইরে একটি দেশে অনুষ্ঠিত হয়। এই অনুষ্ঠানে প্রতিযোগীদের উচ্চ-অ্যাড্রেনালিন কসরত করানো হয়, যা মৌসুমের অগ্রগতির সাথে সাথে ক্রমান্বয়ে আরও কঠিন হয়ে উঠে। প্রতিটি কসরত শারীরিক শক্তি, ভয়-ভিত্তিক চ্যালেঞ্জ এবং সহনশীলতার মতো তিনটি ভিন্ন বিভাগে ভাগ করা হয়। শারীরিক শক্তির মধ্যে উচ্চতা থেকে লাফিয়ে পড়া, শক্তিশালী স্রোতে সাঁতার কাটা অথবা ঝুলন্ত সেতু অতিক্রম করার মতো কসরত অন্তর্ভুক্ত থাকে। ভয়-ভিত্তিক কসরতগুলো ভয়ের মুখোমুখি হওয়ার দিকে মনোনিবেশ করে যেমন সাপ, পোকামাকড়, উচ্চতা অথবা বদ্ধ স্থান। সহনশীলতার কসরতগুলো প্রতিযোগীদের ঠান্ডা জলে ডুবে থাকা অথবা অস্বস্তিকর পরিবেশের সাথে মোকাবিলা করার মতো চরম পরিস্থিতি সহ্য করার ক্ষমতা পরীক্ষা করে।

এই অনুষ্ঠানে সাধারণত প্রতিটি কসরতের পরে একজন প্রতিযোগীকে নিষ্কাশন করে থাকে। যখন কোন প্রতিযোগী কসরতগুলো সম্পূর্ণ করতে ব্যর্থ হয় অথবা কসরতে খারাপ করে, সে প্রতিযোগী বাদ পড়ার আশঙ্কায় থাকে; অতঃপর সে প্রতিযোগী আরও চ্যালেঞ্জিং কসরতের মুখোমুখি হয়। চূড়ান্ত প্রতিযোগীগণ অনুষ্ঠানের ফাইনালে প্রতিদ্বন্দ্বিতা করে, যেখানে তারা সর্বশেষ কসরতের মুখোমুখি হয়, যার মাধ্যমে বিজয়ী প্রতিযোগী খতরোঁ কে খিলাড়ির শিরোপা জয়লাভ করে।

## প্রতিযোগী

## তথ্যসূত্র

## বহিঃসংযোগ
*  

বিষয়শ্রেণী:২০১৫-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান
বিষয়শ্রেণী:ফিয়ার ফ্যাক্টর: খতরোঁ কে খিলাড়ি
লাওসের জাতীয় প্রতীক

**[[লাওস|গণতান্ত্রিক প্রজাতন্ত্র লাওসের]] জাতীয় প্রতীক**-এ*ফা থাং লুয়াং* নামক প্যাগোডা বিদ্যমান, যা লাওসের জাতীয় প্যাগোডা হিসেবে পরিচিত। এছাড়া একটি বাঁধকে চিত্রিত করা নাম নগুম নামক জলাশয়ে বিদ্যুৎ উৎপাদনের প্রতীক হিসাবে। এছাড়া একটি অ্যাসফল্ট নির্মিত রাস্তাও রয়েছে। এর পাশাপাশি রয়েছে একটি নকশাদার জল সেচ দেওয়া শস্য ক্ষেত্রও যুক্ত রয়েছে।

নিচের অংশে একটি গিয়ার চাকা অংশ আঁকা রয়েছে। এর দুই দিকে মোড়া লাল ফিতার বামদিকে "শান্তি, স্বাধীনতা, গণতন্ত্র" ( লাও লিপি: ສັນ ຕິ ພາບ ເອ ກະ ລາດ ປະ ຊາ ທິ ປະ ປະ ໄຕ) এবং ডানদিকে "ঐক্য ও সমৃদ্ধি" (লাও লিপি: ເອ ກະ ພາບ ວັດ ຖະ ນາ ຖາ ວອນ) রয়েছে ວອນ)

## ইতিহাস
সোভিয়েত ইউনিয়নের পতনের পর ১৯৯১ সালের আগস্টে লাওসের জাতীয় প্রতীকে পরিবর্তন আনা হয়। সমাজবাদের প্রতীক লাল তারকা ও হাতুড়ি-কাস্তের স্থলে জাতীয় মন্দির ফা থাং লুয়া স্থাপন করা হয়। লাওসের সংবিধানে নিম্নোক্তভাবে জাতীয় প্রতীকের বর্ণনা দেওয়া আছে:

## চিত্রশালা

চিত্র:Royal Seal of the Kingdom of Laos.svg|রাজতন্ত্রের সময়কার প্রতীক, ১৯৪৯–১৯৭৫
চিত্র:Emblem of Laos (1975-1991).svg|১৯৭৫-১৯৯১
চিত্র:Laos Ministry of AF.svg|লাওস কৃষি ও বনজ মন্ত্রকের প্রতীক


## তথ্যসূত্র

বিষয়শ্রেণী:দেশ অনুযায়ী জাতীয় প্রতীক
এম এম আমীন উদ্দিন

**এম এম আমীন উদ্দিন** বাংলাদেশ জাতীয় পার্টির (বিজেপি) রাজনীতিবিদ ও যশোর-৪ (বাঘারপাড়া-অভয়নগর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
এম এম আমীন উদ্দিন ১৫ জানুয়ারি ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের অভয়নগরের নওয়াপাড়ার ধোপাদীতে জন্মগ্রহণ করেন। তার পিতা মৃত মোসাব উদ্দিন মোল্যা। তিনি দৌলৎপুর বজলাল বিশ্ববিদ্যালয় থেকে বিএ এবং শরীরচর্চা প্রশিক্ষণ মহাবিদ্যালয় থেকে বিপিএড পাশ করেন। তিন পুত্র ও তিন কন্যার জনক তিনি।

## রাজনৈতিক ও কর্মজীবন
এম এম আমীন উদ্দিন একটি মাধ্যমিক স্কুলে তিনি ৯ বছর শিক্ষকতার মাধ্যমে কর্মজীবন শুরু করেন। টানা ২০ বছর নওয়াপাড়া ইউনিয়ন পরিষদের নির্বাচিত চেয়ারম্যানের দায়িত্ব পালন করেন তিনি। নিরক্ষরতা দূরীকরণে অবদান রাখায় ১৯৮১ সালে তিনি স্বর্ণপদক লাভ করেন।

ছাত্রজীবনে ১৯৫৭ সালে তিনি অভয়নগর থানা ছাত্রলীগের প্রতিষ্ঠাতা সভাপতি ছিলেন। ১৯৬৯ সালে তিনি যশোরজেলা আওয়ামী লীগের সদস্য ও অভয়নগর থানা আওয়ামী লীগের সাংগঠনিক সম্পাদক ও ১৯৭২ সালে সাধারণ সম্পাদক হিসেবে দায়িত্ব পালন করেন। আওয়ামী লীগ কেন্দ্রীয় কমিটির কাউন্সিলর ছিলেন তিনি। ১৯৮৯ সালে যোগে দেন জাতীয় পার্টিতে। জাতীয় পার্টির প্রার্থী হিসেবে তিনি লাঙল প্রথীক নিয়ে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।

জাতীয় পার্টি বিভক্ত হয়ে পড়লে তিনি যোগ দেন নাজিউর রহমানের নেতৃত্বাধীন বাংলাদেশ জাতীয় পার্টিতে। বর্তমানে তিনি বাংলাদেশ জাতীয় পার্টির প্রেসিডিয়াম সদস্য। ২০০১ সালের জাতীয় নির্বাচনে তিনি জাতীয় পার্টির প্রার্থী হিসেবে ধানের শীষ প্রথীক নিয়ে সংসদ সদস্য নির্বাচিত হয়েছিলেন।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:১৯৪৬-এ জন্ম
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:যশোর জেলার রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
পলিউড

ডান|থাম্ব|262x262পিক্সেল|পশতু ভাষার চলচ্চিত্র বিক্রি করার দোকান
**পশতু সিনেমা** (), যা সাধারণভাবে **পলিউড** () নামে পরিচিত, মূলত পশতু ভাষায় নির্মিত চলচ্চিত্র শিল্পকে নির্দেশ করে। পশতু সিনেমা বা পলিউড মূলত পেশোয়ার, খাইবার পাখতুনখাওয়াসহ পাকিস্তানের অন্য রাজ্যগুলোতে এটি ব্যাপক জনপ্রিয়তা লাভ করেছে।

## উৎপত্তি
*ইউসুফ খান শের বানো* ছিল পাকিস্তানে পশতু ভাষায় নির্মিত প্রথম চলচ্চিত্র, যা ১৯৭০ সালের ১ ডিসেম্বর প্রেক্ষাগৃহে মুক্তি পায়। আজিজ তাবাসসুম ছিলেন এটির পরিচালক। এ চলচ্চিত্রে তারকা হিসেবে ইয়াসমিন খান ও বদর মুনির অভিষিক্ত হন। গল্পটি পশতু লোককাহিনী *ইউসুফ খান এবং শের বানো*র উপর ভিত্তি করে নির্মিত হয়েছে এবং টানা ৫০ সপ্তাহ এটি পেশোয়ারের  প্রথম অবস্থান ধরে রেখেছিল।

## আফগানিস্তানে চলচ্চিত্র মুক্তি
২০০১ সাল থেকে আফগানিস্তানে পশতু চলচ্চিত্রগুলি মুক্তি পেতে শুরু করে। মুক্তি পাওয়ার পর থেকে আফগানিস্তানে পলিউড ব্যাপক জনপ্রিয়তা অর্জন করে।

## রেনেসাঁ
২০১৫ সালে, সানোবের কায়সার নির্মিত  চলচ্চিত্র *সারতেজ বদমাশ* কাবুলের দুটি সিনেমা হলে এবং*পাখতুন পে দুবাই* দুবাইয়ের পাশাপাশি কাবুলে মুক্তি পেয়েছিল। ২০১৩ সালে প্রথম উচ্চ ডেফিনেশনের (এইচ ডি) পশতু ছবি জামা আরমান মুক্তি পেয়েছিল। এর ৩৫ বছর পরে, ২০১৫ সালে পশতু ফিল্ম ইন্ডাস্ট্রি সাতটি নতুন সিনেমা প্রকাশ করেছিল। আর এভাবেই এটি ফিল্ম প্রযোজনার পূর্ববর্তী সমস্ত রেকর্ড ভেঙে দেয়। সবগুলো ছবি পেশোয়ার, মিংগোড়া, মর্দান, কোহাত এবং এমনকি করাচী শহরের কয়েকটি প্রেক্ষাগৃহে প্রদর্শিত হয়েছিল। *মা ছেরা গারিব সারা* *সর-তেজা বদমাশ*, *দাগ*, *মইন খো লেওয়ানি ভি*, *খানদানি  বদমাশ*, *পাখতুন পা দুবাই কে*  এবং *আই লাভ ইউ টু* চলচ্চিত্রগুলিও মুক্তি পেয়েছিল। এর মধ্যে পেশোয়ারের শামা নামক চলচ্চিত্রটি বেশ জনপ্রিয় হয়েছিল। শুধু তাই-ই নয় রেহাম খান নির্মিত চলচ্চিত্র *জানান* এর চিত্রনাট্যের জন্য বিভিন্ন পুরস্কার জিতেছে।

## চলচ্চিত্রসমূহ

## তথ্যসূত্র

## বহিঃসংযোগ
* ইন্টারনেট মুভি ডাটাবেজে পশতু সিনেমা 

বিষয়শ্রেণী:পাকিস্তানি চলচ্চিত্র
ব্রুনাইয়ের জাতীয় প্রতীক

**ব্রুনাইয়ের জাতীয় প্রতীক** ব্রুনাইয়ের জাতীয় পতাকার আদলে তৈরি করা হয়েছে। প্রতীকটি ১৯৪০ সালে গৃহীত হয়েছিল। জাতীয় প্রতীকটিতে পাঁচটি প্রধান উপাদান রয়েছে: জাতীয় পতাকা, রাজকীয় ছাতা (প্যারাসোল), ডানা, হাত এবং অর্ধচন্দ্র (ক্রিসেন্ট)।

## বিবরণ
অর্ধচন্দ্রটির নিচে একটি লাল ফিতা (ব্যানার) রয়েছে এবং তাতে আরবি ভাষায় হলুদ রঙে কিছু বাণী খোদাই করা আছে। এগুলো হল-
* অর্ধচন্দ্রে ব্রুনাইয়ের জাতীয় নীতিবাক্য লেখা আছে। তা হল-  (বাংলা অনুবাদ: সর্বদা ঈশ্বরের নির্দেশিকা অনুযায়ী  মানবজাতির সেবা করা) 
* ব্যানারে বা স্ক্রোলে রাজ্যের নাম লেখা আছে- ব্রুনাই দারুসসালাম ()। এর বাংলা অর্থ **ব্রুনাই, শান্তির বাসস্থান**।

## নকশা
প্রতীক বা ক্রেস্টের সব উপাদানই লাল রঙের। কিছু সংস্করণে তাদের কালো সীমারেখা বা আউটলাইন ব্যবহার করা হয় কিন্তু বেশিরভাগ ক্ষেত্রেই বর্ণহীন রূপরেখা ব্যবহার করা হয়।

### উপাদান
# প্রতীকটিতে ছোট দোয়েলের লেজের মতো পতাকা (**') [[ছাতা|রাজছত্র]] (**') এবং সুলতানের রাজমুকুট রয়েছে। প্রতীকটি তৈরির পর থেকে রাজপ্রতীক হিসেবে ব্যবহৃত হয়ে আসছে।  
# প্রতীকে ডানার উপস্থিতি ব্রুনাইয়ে ন্যায়বিচার, প্রশান্তি, সমৃদ্ধি এবং শান্তির নির্দেশ করে।
# প্রতীকের নিচে অবস্থিত অর্ধচন্দ্র ব্রুনাইয়ে ইসলাম ধর্মের প্রতীক। ব্রুনাইয়ের রাষ্ট্রধর্ম হল ইসলাম।
# দুই পাশে উপরের দিকে উত্থিত হাত সরকারের আরোপিত দায়িত্ব পালন এবং নাগরিকদের কল্যাণ ও দেশের উন্নয়ন ও দেশরক্ষায় ভূমিকা রাখাকে নির্দেশ করে।

## সুলতানের ব্যক্তিগত প্রতীক
থাম্ব|250x250পিক্সেল| সুলতানের ব্যক্তিগত প্রতীক
১৯৫৯ সালে ব্রুনাইয়ে সংবিধান প্রণীত হলে ব্রুনাই সুলতান রাষ্ট্র প্রতীক থেকে আলাদা একটি ব্যক্তিগত প্রতীক ব্যবহার করেন।
### বিবরণ
প্রতীকটিতে দুইটি হাত সুবর্ণ সেজান্ট বিড়ালের *(কুচিং এমাস)* নিচে অবনমিত অবস্থায় আছে। ১৯৬৮ সালে তাঁর রাজ্যাভিষেকের সময় সুলতান হাসসান আল-বলকিয়াহ প্রতীকটির মূল নকশা সংবলিত একটি মুকুট (*মাহকোটা*) ব্যবহার করেছিলেন। মুকুটটি পূর্ববর্তী সুলতানদের ব্যবহৃত ব্রোকেড (পাগড়ির) উপর ভিত্তি করে নির্মিত হলেও নতুন এই মুকুটটি মূল্যবান ধাতু দিয়ে তৈরি এবং এটি *পেন্ডিলিয়া* দিয়ে সজ্জিত ছিল। অলঙ্কার স্বরূপ এই মুকুটে ছিল একটি অর্ধচন্দ্র এবং তার শীর্ষে দশটি তারা বিদ্যমান।
যার সাতটি বাহ্যিকভাবে দৃশ্যমান হত।

১৯৯৯ সালে প্রতীকটির বিস্তর পরিবর্তন সাধিত হয়। নতুন প্রতীকে পূর্ববর্তী প্রতীকের খোদাইকৃত অর্ধচন্দ্র (ক্রিসেন্ট) বজায় রাখা হয় তবে প্রধান উপাদান হিসাবে রাজকীয় ছত্র এবংং উপরের দিকে সুলতানের মুকুট যোগ করা হয়েছিল। নতুন এই প্রতীকটি ধানের বক্রমালা দ্বারা বেষ্টিত। তার ভেতরে একটি সবুজ ব্যানার রয়েছে যাতে আরবি হরফে আল্লাহু আকবার (আল্লাহ মহান) লেখা থাকে।

রাষ্ট্রীয় সকল কাজে প্রতীকটি লাল বর্ণের ব্যবহার করা হলেও সুলতানের ব্যক্তিগত ক্ষেত্রে তা হলুদ বর্ণে ব্যবহৃত হবে।

## পূর্ববর্তী প্রতীকসমূহ

চিত্র:Emblem of Brunei (1932-1950).svg|ব্রুনাইয়ের জাতীয় প্রতীক (১৯৩২-১৯৫০)
চিত্র:Emblem of Brunei (1950-1959).svg|ব্রুনাইয়ের জাতীয় প্রতীক (১৯৫০-১৯৫৯) 
চিত্র:Coat of arms of Brunei.svg|ব্রুনাইয়ের জাতীয় প্রতীক (১৯৫৯-বর্তমান)


## তথ্যসূত্র

বিষয়শ্রেণী:মালয় ভাষার লেখা থাকা নিবন্ধ
বিষয়শ্রেণী:আরবি ভাষার লেখা থাকা নিবন্ধ
দাসোগুজ প্রদেশ

**দাসোগুজ প্রদেশ** (  , পূর্বনাম **দাশোউজ**) তুর্কমেনিস্তানের অন্যতম একটি প্রদেশ। এটি দেশটির উত্তরে উজবেকিস্তান সীমান্তে অবস্থিত। প্রদেশেটির আয়তন ৭৩,৪৩০ বর্গকিলোমিটার এবং মোট জনসংখ্যা ১৩,৭০,৪০০ (২০০৫ সালের আদমশুমারি অনুযায়ী)। রাজ্যটির রাজধানী হলো দাসোগুজ (Дашогуз)।

রাজ্যটির বেশিরভাগ এলাকাই মরুভূমি এবং আরাল সাগর পরিবেশ বিপর্যয়ের ফলস্বরূপ অঞ্চলটি মারাত্মক পরিবেশ বিপর্যয়ের মধ্য দিয়ে যাচ্ছে। মাটির লবণাক্ততা বৃদ্ধির কারণে সেখানে হাজার হাজার বর্গকিলোমিটার ফসলি জমি নষ্ট হয়ে গেছে।

[বিঃ দ্রঃ আরাল সাগর সোভিয়েত ইউনিয়নে অবস্থিত বিশ্বের ৪র্থ বৃহত্তম হ্রদ ছিল যা বর্তমানে মৃতপ্রায়। ১৯৬০-১৯৮৭ এই সময়ের মাঝে এর পানির স্তর প্রায় ১৩ মিটার নিচে নেমে যায় এবং এর এলাকা প্রায় ৪০ শতাংশ হ্রাস পায়। সেচকাজের জন্য অতিরিক্ত পানি উত্তোলন এবং মানুষের অত্যধিক ব্যবহারের কারণে এই বিপর্যয় ঘটে]

কন্যে-উরগেঞ্চ (Köneürgenç) নামক ইউনেস্কোর ওয়ার্ল্ড হেরিটেজ সাইটটি এই প্রদেশেই অবস্থিত।

## জেলা
২০১৭ সালের ১লা জানুয়ারি পর্যন্ত, দাসোগুজ প্রদেশে মোট (*Daşoguz welaýaty বা দাওগুজ ওয়্যালেটি*) ৯ টি জেলা (*ইট্র্যাপ*, বহুবচন *ইট্রাপলার* ) রয়েছে। যথা:

# আকদেপে 
# বোলদুমসাজ 
# গুরোগলি (পূর্বনাম তাহতা) 
# গুবাদাগ 
# গুরবানসুলতান এজে 
# কোনুগেঞ্চ 
# রুহুবেলেন্ট 
# এস.এ. নায়াজো 
# সাপারমিরাত তুর্কমেনবাসি

এছাড়াও প্রদেশটিতে মোট ৯ টি নগরী (города বা লেহারলাল), ১ টি শহর (посёлок বা সাহরেচ), ১৩৪ টি গ্রাম পরিষদ (сельские советы বা *জিনস্লিক্লার* ) এবং ৬১২ টি গ্রাম (населенн населенные пункты বা *ওবালার* ) রয়েছে। 

* শহরগুলি হলো: 
** আকদেপে 
** বোলদুমসাজ 
** গুরোগলি 
** গুবাদাগ 
** গুরবানসুলতান এজে 
** কোনুগেঞ্চ 
** রুহুবেলেন্ট 
** এস.এ. নায়াজো 
** সাপারমিরাত নিয়াজো

## আরো দেখুন

* ওপেনস্ট্রিটম্যাপ উইকি: দাশোগুজ প্রদেশ 
* দাশোগুজ প্রদেশের জেলার মানচিত্র (ইট্রাপলার) p

## তথ্যসূত্র

বিষয়শ্রেণী:তুর্কমেনিস্তানের ভূগোল
বলকান প্রদেশ

**বলকান প্রদেশ** ( , *Балкан велаяты*, بلقان صوبى) তুর্কমেনিস্তানের অন্যতম একটি প্রদেশ। এটি দেশের সুদূর পশ্চিমে উজবেকিস্তান, কাজাখস্তান, ক্যাস্পিয়ান সাগর এবং ইরানের সীমান্তবর্তী অঞ্চলে অবস্থিত। এর রাজধানী বলকানবাত, যা পূর্বে "নেবিত দাগ" নামে পরিচিত ছিল। বলকান "উডেন পর্বত" এর জন্য প্রসিদ্ধ। এর আয়তন ১,৩৯,২৭০ বর্গকিলোমিটার এবং জনসংখ্যা প্রায় ৫,৫৩,৫০০ জন (২০০৫ সালের আদমশুমারি অনুযায়ী)। এর জনসংখ্যার ঘনত্ব প্রতি বর্গকিলোমিটারে ৩.৩ যা তুর্কমেনিস্তানের মধ্যে সর্বনিম্ন।

প্রদেশটির অন্যান্য শহরগুলির মধ্যে রয়েছে: বেরেকেট, তুর্কমেনবাসি, গুমদাগ, সর্দার, হাজার, ইতরেক ও ইসেনগুলি।

বলকান প্রদেশে উল্লেখযোগ্য পরিমাণে জ্বালানী মজুদ রয়েছে। তুর্কমেনিস্তানের মোট উৎপাদিত প্রাকৃতিক গ্যাসের ৯৪% এবং মোট উৎপাদিত পেট্রোলিয়ামের ১২% এখানেই উৎপাদিত হয়। এটি দেশের মোট উৎপাদিত বিদ্যুতের ১৮% এর যোগান দেয়। পানির সরবরাহ খুব কম থাকার কারণে এখানে কৃষিক্ষেত্র নগণ্য। তুর্কমেনিস্তানের মোট আবাদযোগ্য জমির মাত্র ৪.৫% এই প্রদেশের অন্তর্গত।

তুর্কমেনিস্তানের সর্বাধিক গুরুত্বপূর্ণ দ্বীপ ও ক্যাস্পিয়ান সাগরের বৃহত্তম দ্বীপ "ওগুর্জা আদা" বলকান প্রদেশের কাস্পিয়ান উপকূলের নিকট অবস্থিত।

## জেলা
বলকান প্রদেশটি (*বালকান ওয়েল্যাটি* ) মোট ৬টি জেলায় (*ইট্র্যাপ*, বহুবচন *ইটারপ্লার* ) বিভক্ত:

# বেরেকেট (পূর্বনাম গাজানজিক) 
# ইসেনগুলি 
# ইতরিক (পূর্বনাম গাইজাইলেকত্রিক) 
# মাগতিমগুলি (পূর্বনাম গ্যারি গালা) 
# সর্দার (পূর্বনাম গাইজাইলারবাত) 
# তুর্কমেনবাসি

১ জানুয়ারি, ২০১৭ এর হিসাব অনুযায়ী প্রদেশটিতে মোট ১০ টি শহর (города বা *লারহারলার* ), ১৩ টি শহর (посёлки বা *শেরসাইলার*), ৩৩ টি গ্রাম পরিষদ (сельские советы বা *জেনেস্লিকলার* ) এবং ১১২ টি গ্রাম (села, населенн населенные пункты বা *ওবালার* ) রয়েছে। 

* অন্তর্ভুক্ত শহরগুলিঃ

[ডান|থাম্ব| [Bereket|বেরেকেট শহরের রেলস্টেশন, অক্টোবর, ২০১৩। ]]

** বলকানবাত (পূর্বনাম নেবিত-দাগ) 
** বেরেকেট (পূর্বনাম গাজানজিক ) 
** গারাবোগাজ (পূর্বনাম বেকডা) 
** গুমদাগ 
** হাজার (পূর্বনাম ইলেকেন) 
** সর্দার (পূর্বনাম কিজিল-আরভাত, গাইজাইলারবাত) 
** তুর্কমেনবাসি সিটি (পূর্বনাম ক্র্যাসনভোডস্ক)

## আরো দেখুন

* বলকান পত্রিকা, তুর্কমেনিস্তান 
* ওগুর্জা আদা 
* জেবেলের গুহা 
* খোঝাকালা 
* সারলউক 
* ওপেনস্ট্রিটম্যাপ উইকি: বলকান প্রদেশ 
* ওপেনস্ট্রিটম্যাপ উইকি: তুর্কমেনিস্তানের জেলাগুলি

## তথ্যসূত্র

## লিংক

* বালকান প্রদেশে পর্যটন   &#x5B; *[[উইকিপিডিয়া:অকার্যকর সংযোগ|<span title="Dead link since December 2017">স্থায়ী মৃত লিঙ্ক</span>]]* &#x5D;&#x5B; *[[উইকিপিডিয়া:অকার্যকর সংযোগ|<span title="Dead link since December 2017">স্থায়ী মৃত লিঙ্ক</span>]]* &#x5D;

বিষয়শ্রেণী:তুর্কমেনিস্তানের ভূগোল
ঝলনাথ খনাল

**ঝলনাথ খনাল** বা **ঝলনাথ খান্নাল** ( ) একজন নেপালি রাজনীতিবিদ। তিনি ১৯৫০ সালের ২০মে জন্মগ্রহণ করেন। তিনি নেপালের ৩৫ তম প্রধানমন্ত্রী ছিলেন। তিনি ২০১১ সালের ফেব্রুয়ারি মাস থেকে থেকে আগস্ট মাস পর্যন্ত নেপালের প্রধানমন্ত্রীর দায়িত্ব পালন করেছিলেন। তিনি নেপাল কমিউনিস্ট পার্টি (ইউনিফাইড মার্কসবাদী – লেনিনবাদী) (সিপিএন (ইউএমএল)) এর চেয়ারম্যান এবং সিপিএন (ইউএমএল) এর গণপরিষদ সংসদীয় দলের নেতা ছিলেন। 

## জীবনী
তিনি ইলম জেলার সাখেজুঙে জন্মগ্রহণ করেন।
খান্নাল নেপাল কমিউনিস্ট পার্টির (মার্কসবাদী-লেনিনবাদী) সদস্য ছিলেন এবং ১৯৮২ থেকে ১৯৮৬ সাল পর্যন্ত এর সাধারণ সম্পাদক ছিলেন। পরে তিনি দল ছেড়ে সিপিএন (ইউএমএল) এর সদস্য হন। খান্নাল ১৯৯৭ সালে জোট সরকারের তথ্য ও যোগাযোগ মন্ত্রী হিসাবে দায়িত্ব পালন করেন।

২০০৮ সালের গণপরিষদ নির্বাচনে খান্নাল ইলম -১ আসনের আসনে জয় লাভ করেন। তিনি ২০০৮ সাল থেকে ২০০৯ সালের ফেব্রুয়ারি মাস পর্যন্ত সিপিএন (ইউএমএল) এর সাধারণ সম্পাদক ছিলেন। এই সময় দলটি তার নেতৃত্বে দলের প্রচুর অগ্রগতি সাধন করে। তিনি ১৬ ফেব্রুয়ারি, ২০০৯ সালে সিপিএন (ইউএমএল) এর চেয়ারম্যান নির্বাচিত হয়েছিলেন। 

## প্রধানমন্ত্রীত্ব লাভ
বাম|থাম্ব|200x200পিক্সেল| নেপালের প্রধানমন্ত্রী নির্বাচিত হওয়ার পরে ঝালনাথ খান্নাল

৩ ফেব্রুয়ারি ২০১১, সাত মাসের রাজনৈতিক সংকটের পরে যখন কোন প্রার্থীই প্রধানমন্ত্রী হিসাবে নির্বাচিত হওয়ার জন্য পর্যাপ্ত ভোট জোগাড় করতে পারছিল না তখন গণপরিষদের সদস্যরা ভোটের মাধ্যমে ঝলনাথ খনালকে প্রধানমন্ত্রী নির্বাচিত করেন।
সংসদে খান্নাল তাঁর পক্ষে ৩৬৮টি ভোট পেয়েছিলেন। তাঁর নিকটতম প্রতিদ্বন্দ্বী নেপালি কংগ্রেসের রাম চন্দ্র পাউদেল এবং মধেসি পিপলস রাইটস ফোরামের (গণতান্ত্রিক) বিজয় কুমার গাছেদার যথাক্রমে ১২২ ভোট এবং ৬৭টি ভোট পেয়েছিলেন। 
২০১০ সালের জুনে মাধব কুমার নেপাল পদত্যাগ করার পর থেকে নেপালের কোনও উপযুক্ত সরকার ছিল না।
জুলাইয়ের পর থেকে সংসদে ষোল দফা ভোট অনুষ্ঠিত হয় তবে কোন নির্বাচনেই কে নতুন প্রধানমন্ত্রী হবেন তা নির্ধারণ করা সম্ভব হয় নি। কারণ কোনো রাজনৈতিক দলই সংখ্যাগরিষ্ঠতা অর্জন করতে পারে নি।
বাম|থাম্ব|200x200পিক্সেল|৬ ফেব্রুয়ারি, ২০১১ সালে শপথ গ্রহণ অনুষ্ঠানে ঝালনাথ খান্নাল
তবে, ৩ ফেব্রুয়ারি ২০১১ সালে নেপালের কমিউনিস্ট পার্টি (মাওবাদী-কেন্দ্র) (নেপালের বৃহত্তম দল) তার মনোনীত প্রার্থী পুষ্পকমল দহালকে রাজনৈতিক কারণে প্রত্যাহার করে এবং খান্নালকে সমর্থন করেছিল। ফলস্বরূপ ঝালনাথ খান্নাল ২০০৮ সালে গঠিত নেপাল প্রজাতন্ত্রের তৃতীয় প্রধানমন্ত্রী নিযুক্ত হন।

প্রধানমন্ত্রী হিসাবে খান্নালের উল্লেখযোগ্য কাজের মধ্যে পড়ে ২৮শে মে এর নির্ধারিত সময়সীমার মধ্যে একটি নতুন প্রজাতন্ত্রের সংবিধান প্রণয়ন এবং প্রায় ২০,০০০ মাওবাদী যোদ্ধাদের ভবিষ্যৎ পরিণতি নিয়ে আলোচনা করা।

## তথ্যসূত্র

## বহিঃসংযোগ

* সিপিএন ইউএমএলের অফিসিয়াল ওয়েবসাইট 

বিষয়শ্রেণী:নেপালের প্রধানমন্ত্রী
বিষয়শ্রেণী:সাম্যবাদী শাসক
বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:নেপালি রাজনীতিবিদ
বিষয়শ্রেণী:নেপালি হিন্দু
বিষয়শ্রেণী:বাহুন
বিষয়শ্রেণী:নেপালের মন্ত্রী
বিষয়শ্রেণী:নেপাল কমিউনিস্ট পার্টি (নেকপা) এর রাজনীতিবিদ
বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
বিষয়শ্রেণী:খস জাতিগোষ্ঠী
বিষয়শ্রেণী:ইলাম জেলার ব্যক্তি
বিষয়শ্রেণী:নেপালের ১ম সংবিধান সভার সদস্য
বিষয়শ্রেণী:নেপালের ২য় সংবিধান সভার সদস্য
বিষয়শ্রেণী:প্রতিনিধি সভার (নেপাল) সদস্য ২০১৭–২০২২
বিষয়শ্রেণী:২১শ শতাব্দীর নেপালের প্রধানমন্ত্রী
লেবাপ প্রদেশ

**লেবাপ প্রদেশ**  ( ফার্সি *لب آب Labe âb*) তুর্কমেনিস্তানের একটি অন্যতম প্রসিদ্ধ প্রদেশ।
এই প্রদেশটি তুর্কমেনিস্তানের উত্তর-পূর্বে অবস্থিত। এই অঞ্চলটি বরাবর আমু দরিয়া নদী প্রবাহিত হয়েছে। তাছাড়াও এই প্রদেশটি আফগানিস্তান ও উজবেকিস্তানের সীমান্তবর্তী একটি অঞ্চল। এর প্রাদেশিক রাজধানী তুর্কমেনাবাত যা পূর্বে কারজিউ নামে পরিচিত ছিল। এর আয়তন প্রায় ৯৩,৭৩০ বর্গকিলোমিটার এবং জনসংখ্যা ১,৩৩৪,৫০০ জন (২০০৫ সালের হিসাবে অনুযায়ী)।

## নামকরণ
*লেবাপ* শব্দটি ফার্সি *ল্যাব-ই-আব* (لب آب) এর তুর্কমেনীয় রূপ। যার অর্থ **নদী তীরবর্তী**। এই অঞ্চলটি দীর্ঘকাল ধরে আমু দরিয়া নদীর অববাহিকায় অবস্থান করে আসছে।

এই অঞ্চলে রেপতাক অভয়ারণ্য, কোয়টেন্ডাগ অভয়ারণ্য অবস্থিত। এমনকি তুর্কমেনিস্তানের সর্বোচ্চ পর্বত আইরিবাবা এই অঞ্চলেই অবস্থিত। এই পর্বতের উচ্চতা প্রায় ৩১৩৭ মিটার।

## বিস্তারিত
অঞ্চলটির কোল ঘেষে আমুদেরিয়া নদী বয়ে চলেছে। নদীটির পূর্ব দিকে গিজিলগাম মরুভূমি এবং পশ্চিম দিকে গারাগুম মরুভূমি অবস্থিত। প্রচুর তাপদাহ ও রোদের জন্য এই অঞ্চলে বিশ্বের সবচেয়ে বেশি পরিমাণে তুলা ও গম উৎপাদিত হয়। এখান প্রচুর পরিমাণে জল সম্পদ ও পানির প্রাপ্যতা ও নদীর নাব্যতা বজায় রয়েছে।

অঞ্চলটি প্রাকৃতিক গ্যাস এবং অন্যান্য খনিগুলির মতো প্রাকৃতিক সম্পদের জন্যও সমৃদ্ধ। তুর্কমেনিস্তানের বিখ্যাত মালাই গ্যাস ক্ষেত্র লেবাপ প্রদেশেই অবস্থিত। চীন-তুর্কমেনিস্তান প্রাকৃতিক গ্যাস-পাইপলাইন নির্মাণ এই অঞ্চল থেকে শুরু হয়েছিল। লেবাপ অঞ্চলের বাগতিয়ারলিক প্রাকৃতিক গ্যাস ক্ষেত্রটি চীনা প্রাকৃতিক গ্যাসের প্রধান সরবরাহকারী। http://www.naturalgaseurope.com/turkmenistan-supplied-125-bcm-gas-to-china-25610

## জেলা
২৭শে নভেম্বর, ২০১৭ সাল অবধি লেবাপ প্রদেশে (*লেবাপ ওয়েলাসাটি*) ১০টি জেলা (*ইট্র্যাপ*, বহুবচন *ইটারপ্লার*) অন্তর্ভুক্ত ছিল:

# আরজিউ (পূর্বে সেরদারাবাত) 
# দারগানাটা (পূর্বে বিরাট) 
# ডেনিউ (পূর্বে গ্যালকিনি) 
# ডোয়লেট 
# ফারাপ 
# হালাক 
# হোজামবাজ 
# কেরকি (পূর্বে আত্মমিরত) 
# কয়টেনডাগ 
# সায়াত 
# সরকার

বর্তমানে চারটি জেলা (বেইক তার্কম্যানবায়ে, গারাসাইজ্লাইক, গারাবিকওয়াল এবং সাকার) বিলুপ্ত হয়ে গেছে। ফলে তাদের প্রশাসনিক অঞ্চলগুলি অন্যান্য ৭টি জেলাগুলির মধ্যে বন্টিত হয়ে যায়।

পহেলা জানুয়ারী, ২০১৭ সালের হিসাবে, প্রদেশটিতে ১৫টি শহর (города বা *lerherler*), ২৩টি নগর (*посёлки or şäherçeler*), ১০৬ গ্রাম পরিষদ (сельские советы বা *geňeşlikler*), এবং ৪৩০টি গ্রাম (села, населенн населенные пункты বা *ওবালার*) অন্তর্ভুক্ত রয়েছে।

* শহর 
** ডেনিউ (পূর্বে গ্যালকিনি) 
** দারগানাটা (পূর্বে বিরাট) 
** ডস্টলুক  
** ফারাপ  
** গারাবেকিউল 
** গাযজাক  
** হালাক 
** হোজাম্বাস 
** কেরকি (পূর্বে আত্মমিরত) 
** কোয়টেন্ডাগ 
** ম্যাগদানলি (পূর্বে গৌড়দক) 
** সাকার 
** সায়াত 
** সায়েদি 
** তুর্কমেনবাদ (পূর্বে কারজেও)

## আরও দেখুন

* ওপেনস্ট্রিটম্যাপ উইকি: লেবাপ প্রদেশ 
* ওপেনস্ট্রিটম্যাপ উইকি: তুর্কমেনিস্তানের জেলাগুলি

## তথ্যসূত্র

## বহিঃসংযোগ

* বলকান  

বিষয়শ্রেণী:লেবাপ অঞ্চল
বিষয়শ্রেণী:তুর্কমেনিস্তানের অঞ্চল
আহাল প্রদেশ

থাম্ব|300px|আবিরের ধ্বংসাবশেষ, আহাল প্রদেশ, তুর্কমেনিস্তান

**আহাল প্রদেশ** (; ফার্সি: *আখলাল অ্যাক্সেল*) তুর্কমেনিস্তানের একটি অন্যতম প্রাদেশিক অঞ্চল। এটি দেশের দক্ষিণ-মধ্যাঞ্চলে অবস্থিত। ইরান ও আফগানিস্তানের সীমানা ঘেঁষে কোপেট ড্যাগ পর্বতমালার কাছে অবস্থিত। এর আয়তন প্রায়  এবং জনসংখ্যা প্রায় ৯৩৯,৭০০ জন (২০০৫ সাল অনুসারে)। 

## সংক্ষিপ্ত বিবরণ
২০০০ সালে, আহল অঞ্চলটি তুর্কমেনিস্তানের জনসংখ্যার ১৪%, কর্মজীবীর মোট সংখ্যার ১১%, কৃষি উৎপাদনের ২৩% (মূল্য দিয়ে) এবং দেশের মোট শিল্প উৎপাদনের ৩১% ছিল।

আহালের কৃষিক্ষেত্রে কারাকুম খাল থেকে সেচের সেচের পানি ব্যবস্থা করা হয় যা প্রদেশের পূর্ব থেকে পশ্চিম প্রান্ত পর্যন্ত বিস্তৃত। এটি তুর্কমেনিস্তানের দক্ষিণ সীমান্ত নির্ধারণ করে। আর একটি জলের উৎস হলো তেজেন নদী, যা আফগানিস্তান থেকে উত্তর প্রদেশের দক্ষিণ-পূর্ব কোণে প্রবাহিত হয় এবং তেজেন শহরের দক্ষিণে দুটি বৃহৎ জলাশয় অতিক্রম করে।

আহার ১৮৮১ সালে সংঘটিত গোয়েক তেপে যুদ্ধের জন্য বিখ্যাত। বর্তমানে এখানে একটি মসজিদ তৈরি করা হয়েছে। আশখাবাতের পশ্চিমে বাহেরদান নামক ভূগর্ভস্থ উষ্ণ পানির হ্রদ রয়েছে (কোভ আতা কার্স্ট গুহা)।

আহাল প্রদেশের রাজধানী হল আনিউ (বা আননাউ), যা আশখাবাতের দক্ষিণ-পূর্ব সীমান্তের একটি শহর। প্রদেশের আরেকটি উল্লেখযোগ্য শহর হলো মার‍্যু প্রদেশের সীমান্তের নিকটে দক্ষিণ-পূর্বে অবস্থিত তেজেন। তুর্কমেনিস্তানের বৃহত্তম শহর আশখাবাত আহাল প্রদেশ দ্বারা বেষ্টিত, তবে এটি প্রদেশের এখতিয়ারের বাইরে একটি বিশেষ রাজধানী অঞ্চলের মর্যাদা পেয়েছে।

## জেলা
আহাল প্রদেশ (*আহাল ওয়েল্যাটি*) ৭টি জেলায় (*ইট্র্যাপ*, বহুবচন *ইটারপ্লার*) বিভক্ত যা ২০১৮ সালের ৫ জানুয়ারি কার্যকর হয়:

# আক বাগদায়
# বাবাদায়ান
# বেরহেডেন (পূর্বে বাহারলি)
# গোকডেপ
# কাকা
# সারাহ
# তেজেন

২০১৭ সালের ১লা জানুয়ারির হিসাবে, প্রদেশটিতে ৮টি নগর (города বা *lerherler*), ৯টি শহর (посёлки বা *çherçeler*), ৮৯টি গ্রামীণ বা গ্রাম পরিষদ (сельские советы বা *geňeşlikler*) এবং ২৩৫টি গ্রাম (села, населенн населенные пункты বা *ওবালার*) অন্তর্ভুক্ত রয়েছে। তবে ২০১৮ সালের ৫ জানুয়ারি পর্যন্ত, প্রদেশ, জেলা এবং পৌরসভাগুলির মূল তালিকায় কেবল ৭টি শহর তালিকাভুক্ত করা হয়েছে।

* শহরগুলি অন্তর্ভুক্ত:
** আনেউ
** বাবদেহান
** বেরহার্ডেন
** গোকডেপে
** কাকা
** সারাহস
** তেজেন

২০১৩ সালের মে মাসের আগ পর্যন্ত রুহাবত জেলা এবং আবাদান শহর (বর্তমানে বাজমাইন বলা হয়) আহাল প্রদেশের আশখাবাত শহরের অন্তর্ভুক্ত ছিল। ২০১৮ এর জানুয়ারিতে, আহাল প্রদেশের বাবদাহান জেলা প্রতিষ্ঠিত হয় এবং কাকা, তেজেন, সারাহস প্রদেশগুলি পুনর্গঠন করা হয়। একই আদেশে বাহারলির নাম আগের মতো বেহেরদান দ্বারা প্রতিস্থাপিত করা হয় এবং আল্টিন আসিন জেলা বিলুপ্ত করা হয়।

## আরও দেখুন

* দারভাজা গ্যাস বিসর্জন, একটানা প্রাকৃতিক গ্যাসের আগুন
* ওপেনস্ট্রিটম্যাপ উইকি: আহল প্রদেশ
* ওপেনস্ট্রিটম্যাপ উইকি: তুর্কমেনিস্তানের জেলাগুলি

## তথ্যসূত্র

## বহিঃসংযোগ

বিষয়শ্রেণী:তুর্কমেনিস্তানের ভূগোল
ভাগবতী সিং বিশারদ

**ভাগবতী সিং বিশারদ** (২৩ সেপ্টেম্বর ১৯২১ – ২ ডিসেম্বর ২০১৯) ভারতের উত্তর প্রদেশের একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি সাতবার উত্তর প্রদেশ বিধানসভার বিধায়ক হিসেবে নির্বাচিত হয়েছিলেন।

## জীবনী
ভাগবতী সিং বিশারদ ১৯২১ সালের ২৩ সেপ্টেম্বর জন্মগ্রহণ করেন। তিনি ১৯৫৭ সালে প্রজা সোশালিস্ট পার্টির প্রার্থী হিসেবে ভগবন্ত নগর থেকে উত্তর প্রদেশ বিধানসভার বিধায়ক হিসেবে নির্বাচিত হন। পরবর্তীতে, তিনি ভারতীয় জাতীয় কংগ্রেসে যোগদান করেন। এরপর, তিনি ১৯৬৭, ১৯৬৯ ও ১৯৭৪ সালে উক্ত বিধানসভা কেন্দ্রের বিধায়ক হিসেবে নির্বাচিত হন। তিনি ১৯৮০, ১৯৮৫ ও ১৯৯১ সালেও ভগবন্ত নগর বিধানসভা কেন্দ্রের বিধায়ক হিসেবে নির্বাচিত হয়েছিলেন।

ভাগবতী সিং বিশারদ ২০১৯ সালের ২ ডিসেম্বর ৯৮ বছর বয়সে প্রয়াত হন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:উত্তরপ্রদেশ বিধানসভার সদস্য
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:প্রজা সমাজতান্ত্রিক দলের রাজনীতিবিদ
বখতিয়ার খলজীর তিব্বত অভিযান

বখতিয়ার খলজী ছিলেন বাংলার দিল্লি সুলতানাতের একজন মুসলিম সুলতান। তিনি ত্রয়োদশ শতাব্দীতে তিব্বত আক্রমণ করার জন্য একটি অভিযান শুরু করেছিলেন। তিনি তিব্বত ও ভারতের মধ্যে লাভজনক বাণিজ্য নিয়ন্ত্রণের আকাঙ্ক্ষায় অনুপ্রাণিত হয়েছিলেন। চুম্বি উপত্যকার এই অভিযানটিতে তারা সিকিম রাজ্য এবং ভুটান পেরিয়ে গেলেও তিব্বতিরা তাদেরকে পরাজিত করে পিছু হটতে বাধ্য করে। তার ব্যর্থতাকে একটি "বিপর্যয়" হিসাবে বিবেচনা করা হয়।

## পটভূমি
মুসলিমরা ১১৯৮ থেকে ১২০২ সালের মধ্যে গৌড় থেকে সেন রাজবংশকে উৎখাত করে বাংলা জয় করেছিল। পরবর্তীকালে বাংলার গভর্নর বখতিয়ার খলজী তিব্বত জয়ের উচ্চাকাঙ্ক্ষায় আবদ্ধ হয়ে পড়েছিল। তিব্বত হয়ে চীন ও দক্ষিণ-পূর্ব এশিয়ার বিভিন্ন অঞ্চলে বাংলার ঐতিহ্যবাহী বাণিজ্য রুট ছিল, যেগুলো স্বর্ণ ও রৌপ্য খনি ছিল। তিব্বত দখল করতে পারলে বাংলা চীন ও ইউরোপের মধ্যবর্তী উত্তর সিল্ক রোড নিয়ন্ত্রণ করতে পারত। পরিকল্পিত আক্রমণটি ফ্রেগমেন্টেশনের যুগ এবং তিব্বতীয় সাম্রাজ্য পতনের সাথেও মিলেছিল।

কামরূপের মেচ উপজাতির নেতা আলি মেচ এই অভিযানটিতে সুলতানী বাহিনীকে সহায়তা করেছিলেন। তিনি উক্ত অভিযানের কিছু দিন পূর্বেই ইসলামে ধর্মান্তরিত হয়েছিলেন এবং তিনি তাদের জন্য গাইড হিসাবে কাজ করে এই অভিযানে সহায়তা করেছিলেন।

## অভিযান
খলজী গৌড় থেকে ১০,০০০ ঘোড়সওয়ারের অভিযাত্রী বাহিনীর নেতৃত্ব দিয়ে ব্রহ্মপুত্র নদীর দিকে উত্তর দিকে অগ্রসর হন। তিনি সাব-আলপাইনটির কামরূপ অঞ্চলে গিয়েছিলেন হিমালয় পাহাড়, যেখানে তার সেনাবাহিনী তিস্তা নদীর একটি প্রাচীন পাথর সেতু পেরিয়েছিল। খলজী কামরূপের রাজাকে সমর্থন করেছিলেন, যিনি বাঙালি বাহিনীকে তাঁর অঞ্চল দিয়ে যেতে দিয়েছিলেন। এই অভিযানটি আজ সিকিম ও ভুটান, যা দিয়ে তিব্বতের যথাযথ চুম্বি উপত্যকা পৌঁছেছিল। সুলতানি বাহিনী উপত্যকার গ্রামগুলোতে লুণ্ঠন শুরু করে।

আক্রমণ তিব্বতীয় বিদ্রোহের সূত্রপাত করেছিল। খলজী তার বাহিনীকে পিছু হটানোর নির্দেশ দিয়েছিলেন, তবে পাহাড়ী পালানোর পথ ধরেই মুসলিম সেনাবাহিনীকে তিব্বতীয় গেরিলা বাহিনী আক্রমণ করেছিল। আক্রমণটি সেনা অভিযান ছিল। কামরূপ রাজ্য পূর্বের তিস্তা সেতু দিয়ে যাওয়ার পথে বাধা দেওয়ার কারণে মুসলিম সেনাবাহিনীর আরও ক্ষতি হয়েছিল।

## ভবিষ্যত ফলাফল
তিব্বতীয় পরাজয়ের পরে বখতিয়ার খলজীর কী হয়েছিল তার দুটি বিবরণ রয়েছে। একটি বিবরণে বলা হয়েছে যে তিনি বাংলায় প্রত্যাবর্তনের সময় আঘাত পেয়ে অসুস্থ হয়ে পড়েন। অন্য একটি বিবরণে উল্লেখ করা হয়েছে যে বাংলার দেবকোটে ফিরে আসার পরে আলী মর্দন খলজী তাকে হত্যা করেছিলেন।

## আরও দেখুন

* তিব্বতে ব্রিটিশ অভিযান

## তথ্যসূত্র

বিষয়শ্রেণী:চীনে ইসলাম
বিষয়শ্রেণী:ভুটানের ইতিহাস
বিষয়শ্রেণী:বাংলার ইতিহাস
বিষয়শ্রেণী:সিকিমের ইতিহাস
বিষয়শ্রেণী:বাংলাদেশের সামরিক ইতিহাস
বিষয়শ্রেণী:দিল্লি সালতানাত
বিষয়শ্রেণী:১৩শ শতাব্দীতে ইসলাম
হাফিজ মোহাম্মদ ইব্রাহিম

**হাফিজ** মুহাম্মাদ **ইব্রাহিম**, যাকে হাফিজ মোহাম্মদ ইব্রাহিম (১৮৮৯-১৯৬৮) বানানেও ডাকা হয়েছিলো।  তিনি ভারতীয় জাতীয় কংগ্রেসের নেতা ছিলেন। তিনি ১৯৬৫ সালে ভারতের পাঞ্জাবের গভর্নর ছিলেন। ইব্রাহিম ১৯৫৮ থেকে ১৯৬২ সাল পর্যন্ত রাজ্যসভার সদস্য ছিলেন এবং কেন্দ্রীয় বিদ্যুৎ ও সেচ মন্ত্রীর দায়িত্ব পালন করেছিলেন। তিনি ১৯৬১ থেকে ১৯৬৩ সাল পর্যন্ত রাজ্যসভার নেতা ছিলেন। 

## ব্যক্তিগত ও শিক্ষা জীবন
১৮৮৮ সালে নাগিনার মহল্লা আজি সরাইয়ে জন্মগ্রহণ করা, হাফিজ ইব্রাহিম রাজকিয়া দীক্ষা বিদ্যালয়ে শিক্ষিত হন এবং উচ্চ শিক্ষার জন্য আলীগড় মুসলিম বিশ্ববিদ্যালয়ে ভর্তি হন।

## কর্মজীবন
ইব্রাহীম  ছাত্র নেতাও ছিলেন এবং এএমইউতে ইউনিয়ন সেক্রেটারি নির্বাচিত হন। ১৯১৯ সালে তিনি স্বাধীনতা আন্দোলনে যোগ দেন।

কংগ্রেসে যোগদানের পরে তিনি নাগপুর সম্মেলনে প্রতিনিধি ছিলেন। পরে ১৯৪২ সালের আন্দোলনের সময় তাকে গ্রেপ্তার করে ফতেহগড় কারাগারে প্রেরণ করা হয়।

স্বাধীনতার পরে। ইব্রাহিম রাজ্যসভার সদস্য ছিলেন এবং ১৯৫৮ সালে নেহেরুর মন্ত্রীতে মন্ত্রিপরিষদের মন্ত্রী হন। তিনি সেচ, ওয়াকফ, পিডাব্লুডি, খাদ্য এবং নাগরিক সরবরাহ হিসাবে গুরুত্বপূর্ণ পোর্টফোলিওগুলি ধারণ করেছিলেন। এই সময়ে তিনি ওয়াক্ফ আইন গঠনে সহায়ক ভূমিকা পালন করেছিলেন।

পরে তিনি ভারত ও পাকিস্তানের মধ্যে সিন্ধু নদীর বিরোধে গুরুত্বপূর্ণ ভূমিকা পালন করেছিলেন। রুরকি ইঞ্জিনিয়ারিং কলেজের কাছে বিশ্ববিদ্যালয়ের অবস্থান অনুসারে তিনিও ছিলেন। তিনি লখনউতে মুসলিম সাংসদ ও বিধায়কদের একটি সম্মেলনেরও আয়োজন করেছিলেন। ১৯৬৬ সালে তিনি পাঞ্জাবের গভর্নর হন ।  তিনি ভারতীয় জাতীয় কংগ্রেসের নেতা ছিলেন। তিনি ১৯৬৫ সালে ভারতের পাঞ্জাবের গভর্নর ছিলেন। ইব্রাহিম ১৯৫৮ থেকে ১৯৬২ সাল পর্যন্ত রাজ্যসভার সদস্য ছিলেন এবং কেন্দ্রীয় বিদ্যুৎ ও সেচ মন্ত্রীর দায়িত্ব পালন করেছিলেন। তিনি ১৯৬১ থেকে ১৯৬৩ সাল পর্যন্ত রাজ্য সভার নেতা ছিলেন।

## মৃত্যু
ইব্রাহিম চিকিৎসা চলাকালীন ১৯৬৮ সালে মারা যান।

## তথ্যসূত্র

বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬৮-এ মৃত্যু
বিষয়শ্রেণী:১৮৮৯-এ জন্ম
বিষয়শ্রেণী:পাঞ্জাব, ভারতের রাজ্যপাল
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:বিজনৌর জেলার ব্যক্তি
বিষয়শ্রেণী:২০শ শতাব্দীর ভারতীয় রাজনীতিবিদ
টেসলা সাইবারট্রাক

**টেসলা সাইবারট্রাক** একটি হল সম্পূর্ণ বৈদ্যুতিক ব্যাটারি চালিত হালকা বাণিজ্যিক গাড়ি, যেটি টেসলা ইনকর্পোরেটেড তৈরী করেছে। তিনটি মডেল বাজারে আনার কথা ঘোষণা করা হয়েছে যেগুলো মডেলের উপর নির্ভর করে ২৫০-৫০০ মাইল (৪০০-৮০০ কিমি)  পর্যন্ত গতি তুলতে পারবে। মাত্র ২.৯-৬.৫ সেকেন্ডে আনুমানিক ০-৬০ মাইল গতি অর্জন করতে পারবে।

সাইবার ট্রাক বাজারজাতের ক্ষেত্রে টেসলার বর্ণিত লক্ষ্য হলো যুক্তরাষ্ট্রে প্রতিদিন বিক্রি হওয়া প্রায় ৬,৫০০ জীবাশ্ম জ্বালানী চালিত ট্রাকের একটি টেকসই শক্তি বিকল্প তৈরি করা।

গাড়ির হুইল ড্রাইভ মডেলটির মূল মূল্য হবে ৩৯,৯০০ ইউএস ডলার, অল-হুইল ড্রাইভের মডেলগুলো শুরু হবে ৪৯,৯০০ ইউএস ডলার থেকে।
## তথ্যসূত্র

## বহিঃসংযোগ

* 

বিষয়শ্রেণী:গাড়ি
পেনগঙ্গা নদী

**পেনগঙ্গা নদী** হল ভারতের মহারাষ্ট্র রাজ্যের বুলদানা জেলা, হিঙ্গোলি জেলা, নান্দেড জেলা, ইয়েভাতমল জেলা, চন্দ্রপুর জেলা এবং ওয়াশিম জেলার প্রধান নদী। এটি জেলার দক্ষিণ-পূর্ব সীমানা ধরে আঁকাবাঁকা ঘোরানো পথে প্রবাহিত হয়েছে। এটি খুব গভীর এবং এই নদীতে পাড়ি দেওয়া খুব কঠিন। এটি অজন্তা থেকে উৎপন্ন এবং জেলার অন্য প্রধান নদী ওয়ারধা নদীর একটি প্রধান উপনদী। এটি উমরখেদের কাছে মারাঠওয়াড়া এবং বিদর্ভকে বিভক্ত করেছে।

ওয়াশিম জেলায় নদীর নামে একটি ছোট রেলস্টেশন রয়েছে।

## নদীর গতিপথ
নদীর মোট দৈর্ঘ্য । পেনগঙ্গা নদী মহারাষ্ট্রের ঔরঙ্গাবাদ জেলার অজন্তা পর্বত শ্রেণী থেকে উৎপন্ন। এরপরে এটি বুলদানা জেলা এবং ওয়াশিম জেলার মধ্যে দিয়ে প্রবাহিত হয়েছে। এটি ওয়াসিমের রিসোদ তহশিল দিয়ে প্রবাহিত হয়েছে, সেখানে এটি শেলগাঁও রাজগুরে গ্রামের কাছে উপনদী হিসাবে কাস নদীকে পেয়েছে এবং তারপরে এটি ওয়াসিম এবং হিঙ্গোলি জেলার সীমানা দিয়ে প্রবাহিত হয়েছে। অতঃপর এটি মহারাষ্ট্রের যাবৎমল জেলা, চন্দ্রপুর জেলা এবং নান্দেড় জেলার মধ্যে সীমানা নির্দেশ করে প্রবাহিত হয়েছে। এরপরে এটি মহারাষ্ট্র এবং তেলেঙ্গানার মধ্যে রাজ্য সীমানা ধরে প্রবাহিত হয়েছে। এটি নান্দেদে মহুরের কাছে "পুর নদী"র সাথে মিলিত হয়েছে। যাবৎমল জেলার ওয়ানী শহর এবং চন্দ্রপুর জেলার করপানা তালুকের কোড়সি গ্রামের কাছে দেউরওয়াড়া গ্রামে, ছোট বিদর্ভ নদ পেনগঙ্গা নদীর সাথে মিশেছে। যাবৎমল শহরের ওয়ানী শহরের কাছে জুগাড়ে একটি পুরোন শিব মন্দির রয়েছে। প্রতি বছর নভেম্বর মাসে গুরু পূর্ণিমার সময় নানা জায়গা থেকে ভক্তরা এখানে উপাসনা করতে আসে। পেনগঙ্গা নদী চন্দ্রপুর জেলার চন্দ্রপুর তালুকের ওয়াদা নামক একটি ছোট গ্রামের কাছে ওয়ারধা নদীতে মিলেছে।

ওয়ার্ধা নদী প্রাণহিতা নদীতে পড়েছে, যেটি আবার গোদাবরী নদীতে গিয়ে মিশেছে, যা অবশেষে অন্ধ্রপ্রদেশ রাজ্যের রাজমন্দ্রির ঠিক পূর্ব দিক দিয়ে বঙ্গোপসাগরে গিয়ে পড়েছে।
 
## উপনদী সমূহ
পেনগঙ্গা নদীর উপনদীগুলি হল আদন, কাস, অরুণাবতী, কায়াধু এবং পাস নদী।

## সেচ
এই নদী মহারাষ্ট্রের ওয়াসিম এবং যাবৎমল জেলায় সেচের জন্য জল সরবরাহ করে। এই নদীর ওপরে দুটি বাঁধ নির্মিত হচ্ছে, উচ্চ পেনগঙ্গা এবং নিম্ন পেনগঙ্গা। এই বাঁধটি ইসাপুর বাঁধ নামেও পরিচিত। এই বাঁধটির দেখাশোনা করে 'পুসাদ' তালুক। নিকটবর্তী তালুকগুলি হল কালামনুরী, পুসাদ, উমরখেদ এবং হাদগাঁও। এর উপনদী "পুস নদী"তে, পুসাদ শহরের কাছে ১৯৭১ সালে নির্মিত উচ্চ পুস বাঁধ রয়েছে, এবং ১৯৮৩ সালে মহাগাঁওয়ের কাছে নিম্ন পুস বাঁধ নির্মিত হয়।

পেনগঙ্গা নদী বর্ষায় এবং শীতে প্লাবিত হয়। গ্রীষ্মেও এই নদীতে মাঝে মাঝে বন্যা হয়। পেনগঙ্গা নদীর উপর একটি বড় বাঁধ তৈরির প্রস্তাব রয়েছে।

## তথ্যসূত্র

## বহিঃসংযোগ
*Classification of Waters of Wainganga, Wardha, Penganga River Basin / Sub-Basin
*Wiki map

বিষয়শ্রেণী:মহারাষ্ট্রের নদী
বিক্রম ভাট

**বিক্রম ভাট** (জন্ম: ২৭ জানুয়ারি ১৯৬৯) হলেন একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কয়েকটি চলচ্চিত্রে অভিনয়ও করেছেন। তিনি *[[গুলাম (চলচ্চিত্র)|গুলাম]]* (১৯৯৮) ও *[[রাজ (২০০২-এর চলচ্চিত্র)|রাজ]]* (২০০২) চলচ্চিত্রের জন্য দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। তার পরিচালিত কয়েকটি ব্যবসাসফল চলচ্চিত্র হল *[[১৯২০ (চলচ্চিত্র)|১৯২০]]* (২০০৮), *শাপিত* (২০১০), *[[হন্টেড|হন্টেড - থ্রিডি]]* (২০১১) ও *[[রাজ থ্রিডি]]* (২০১২)।

তিনি আসা প্রডাকশন্স অ্যান্ড এন্টারপ্রাইজেস প্রাইভেট লিমিটেডের সৃজনশীল প্রধান ছিলেন, ২০১৪ সালে তিনি এই কোম্পানি থেকে অব্যহতি নেন।

## প্রারম্ভিক জীবন
বিক্রম ভাট ১৯৬৯ সালের ২৭শে জানুয়ারি মহারাষ্ট্রের বোম্বে শহরে জন্মগ্রহণ করেন। তার পিতা চিত্রগ্রাহক প্রবীণ ভাট। তার পিতামহ বিজয় ভাট ভারতীয় চলচ্চিত্র শিল্পের অগ্রদূতদের একজন।

## কর্মজীবন
ভাট ১৯৮২ সালে ১৪ বছর বয়সে পরিচালক মুকুল আনন্দের সহকারী হিসেবে আনন্দের প্রথম চলচ্চিত্র *কানুন ক্যায়া করেগা* দিয়ে তার কর্মজীবন শুরু করেন। ভাট এরপর আনন্দের প্রধান সহকারী হিসেবে *[[অগ্নিপথ (১৯৯০-এর চলচ্চিত্র)|অগ্নিপথ]]* চলচ্চিত্রে কাজ করেন। চলচ্চিত্রে বক্স অফিসে সফল না হলেও কাল্ট ক্লাসিকে পরিণত হয়।

তিনি ১৯৯২ সালে মুকেশ ভাটের প্রযোজনায় *জনম* চলচ্চিত্র দিয়ে পূর্ণ পরিচালক হিসেবে আবির্ভূত হন। তার প্রথম চারটি চলচ্চিত্র বক্স অফিসে ব্যর্থ হয়। তার পরিচালিত প্রথম সফল চলচ্চিত্র ছিল *ফারেব* (১৯৯৬)। এরপর তার পরিচালিত *[[গুলাম (চলচ্চিত্র)|গুলাম]]* (১৯৯৮), *কসুর* (২০০১), *[[রাজ (২০০২-এর চলচ্চিত্র)|রাজ]]* (২০০২) ও *আওয়ারা পাগল দিওয়ানা* (২০০২) চলচ্চিত্রগুলো সফলতা লাভ করে। *গুলাম* ও *রাজ* চলচ্চিত্রের জন্য তিনি দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। *আওয়ারা পাগল দিওয়ানা* চলচ্চিত্রের পর তার পরিচালিত *আপ মুজে অচ্চে লগনে লগে*, *দিওয়ানে হুয়ে পাগল* ও *আনকাহি* চলচ্চিত্রগুলো বক্স অফিসে ব্যর্থ হয়। ২০০৮ সালে তিনি রোমহর্ষক ধারা নিয়ে ফিরে আসেন এবং তার পরিচালিত *[[১৯২০ (চলচ্চিত্র)|১৯২০]]* (২০০৮) ও *শাপিত* (২০১০)  ব্যবসাসফল হয়। ২০১০ সালে তিনি ভারতে প্রথমবারের মত স্টেরিওস্কোপিক ত্রিমাত্রিক চলচ্চিত্র নিয়ে আসেন। এই ধারার প্রথম চলচ্চিত্র *[[হন্টেড|হন্টেড - থ্রিডি]]* ২০১১ সালের মে মাসে মুক্তি পায়, এবং বক্স অফিসে ২৭০ মিলিয়ন রুপী আয় করে সে সময়ে সর্বকালের সর্বোচ্চ আয়কারী হিন্দি রোমহর্ষক চলচ্চিত্রের রেকর্ড গড়ে।

## ব্যক্তিগত জীবন
ভাট তার কিশোর বয়সের প্রেমিকা অদিতি ভাটকে বিয়ে করেন। তাদের এক কন্যা রয়েছে, তার নাম কৃষ্ণা ভাট। পরবর্তীকালে ভাট অমিষা পটেলের সাথে পাঁচ বছর প্রেমের সম্পর্কে লিপ্ত ছিলেন। ভাট তার কন্যার সাথে খুবই ঘনিষ্ঠ এবং তার কন্যা তার সহকারী হিসেবে কাজ করে থাকেন।

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভাট পরিবার
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:মুম্বইয়ের চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:হিন্দি চিত্রনাট্যকার
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:২১শ শতাব্দীর ভারতীয় নাট্যকার